চট্টগ্রাম নগরীর আকবরশাহ থানার জিয়ানগর এলাকায় প্রতিপক্ষের ছুরিকাঘাতে ইয়াসিন মিয়া ওরফে মনা নামে এক যুবক খুন হয়েছেন। শনিবার দিনগত রাতে এ ঘটনা ঘটে। পুলিশ জানায়, মনা দিনমজুরের কাজ করতেন। এলাকায় আধিপত্য বিস্তারকে কেন্দ্র করে প্রতিপক্ষের লোকেরা তাকে ছুরিকাঘাত করে। সিলেট : নগরীর মহাজনপট্টি এলাকা থেকে ব্যবসায়ীর হাত-পা বাঁধা লাশ উদ্ধার করেছে পুলিশ। গতকাল বিকালে ওই এলাকার একটি গুদাম থেকে মরদেহটি উদ্ধার করা হয়। নিহত বাহার আহমদ সুনামগঞ্জের দোয়ারাবাজার উপজেলার এরুখাই লক্ষ্মীপুর গ্রামের নুরুল আলমের ছেলে। গাইবান্ধা : গোবিন্দগঞ্জ উপজেলার নাকাইহাট বাজারের একটি চায়ের দোকান থেকে গতকাল শিয়াম মিয়া নামে এক যুবকের ঝুলন্ত মরদেহ উদ্ধার করা হয়েছে। শিয়াম উপজেলার কুঞ্জকানাই গ্রামের রফিকুল ইসলামের ছেলে। পুলিশের ধারণা কেউ শিয়ামকে হত্যার পর মরদেহ ঝুলিয়ে রেখেছে।